Document ID: 31994D0756

KOMISSION PÄÄTÖS,
tehty 21 päivänä marraskuuta 1994,
zoonoosien ehkäisemiseen tarkoitettujen, yhteisön rahoitukseen vuonna 1995 oikeutettujen tarkastusohjelmien luettelosta (94/756/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 94/370/EY(2), ja erityisesti sen 32 artiklan,
sekä katsoo, että
luettelon laatimiseksi zoonoosien ehkäisemiseen tarkoitetuista tarkastusohjelmista, joihin voidaan myöntää yhteisön rahoitusta vuonna 1995, sekä ehdotetun rahoitusosuuden ja rahoituksen määrän vahvistamiseksi kunkin ohjelman osalta on tärkeää ottaa huomioon sekä kunkin ohjelman hyöty yhteisölle että käytettävissä olevien määrärahojen määrä,
zoonoosien osalta komissio on päätöksellä 94/507/EY(3) hyväksynyt Tanskan esittämän salmonellan valvontaa ja tarkastuksia koskevan suunnitelman,
Tanska on toimittanut komissiolle kaikki tiedot, joiden perusteella voidaan arvioida yhteisön rahoituksen vuodelle 1995 myöntämisen etuja yhteisön kannalta,
tässä päätöksessä määrätyssä luettelossa oleva ohjelma olisi hyväksyttävä erikseen myöhempänä ajankohtana, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1 Liitteessä olevassa luettelossa esiintyvä ohjelma on oikeutettu yhteisön rahoitukseen vuonna 1995.
2 Edellä 1 kohdassa tarkoitetulle ohjelmalle annettavan yhteisön rahoituksen ehdotettu osuus ja määrä vahvistetaan liitteessä.
2 artikla
Tämä päätös on osoitettu kaikille jäsenvaltioille.
Tehty Brysselissä 21 päivänä marraskuuta 1994.

Labels: 0
18
15
6